OŠ „BRDA“

PUT BRDA 2

21 000 SPLIT

KLASA:003-05/20-01/04

URBROJ:2181-59-20-3

**PROTOKOL POSTUPANJA U UVJETIMA POVEZANIMA S COVID-19 U OSNOVNOJ ŠKOLI BRDA SPLIT**

U Splitu, 7. rujna 2020.

**I. UVOD**

Ovaj Protokol donosi se u skladu sa Uputama za sprečavanje i suzbijanje epidemije COVID – 19 vezano za rad predškolskih ustanova, osnovnih i srednjih škola u školskoj godini 2020. /2021. koje su donijeli Hrvatski zavod za javno zdravstvo i Ministarstvo znanosti i obrazovanja RH dana 24.8.2020.g. te Modelima i preporukama za rad u uvjetima povezanima s COVID -19 koje je donijelo Ministarstvo znanosti i obrazovanja RH za pedagošku godinu 2020./2021.

U Republici Hrvatskoj se sukladno Modelima i preporukama mogu provoditi tri modela nastave:

MODEL A – nastava se u većem dijelu provodi u školi, a iznimno za pojedine skupine učenika i

pojedine skupine predmeta, na daljinu.

MODEL B –mješoviti oblik nastave - nastava se provodi dijelom u školi, dijelom na daljinu.

MODEL C – nastava se provodi na daljinu.

**II. OSNOVNE MJERE I MODEL NASTAVE**

U Osnovnoj školi Brda se sukladno ovom Protokolu i do opoziva provodi MODEL A koji uključuje sljedeće:

➢ nastava se u pravilu provodi u školi

➢ iznimno, nastava se provodi na daljinu za pojedine skupine učenika (vulnerabilne skupine i

kod određenih oblika nastave prema procjeni Škole i specifičnosti predmeta te broju učenika,

a kod kojih nije moguće izbjeći fizički kontakt učenika iz više razrednih odjela). U slučaju

uvođenja nastave na daljinu u navedenim slučajevima, o tome se posebno obavještavaju

učenici i nastavnici.

Svi učenici i djelatnici škole dužni su poštovati sljedeće osnovne mjere:

➢ upoznavanje s Protokolom putem web stranice škole i sata razrednika

➢ održavanje potrebnog fizičkog razmaka za vrijeme boravka u školi

➢ obavezna higijena/dezinfekcija ruku

➢ pridržavanje svih mjera određenih ovim Protokolom ili pisanim i usmenim obavijestima u

školi.

Osnovna škola „Brda“ radi u dvije smjene te će se u radu nastojati u najvećoj mogućoj mjeri organizirati na način kako bi se smanjili međusobni kontakti i spriječila pojava bolesti.

Škola nastavnu godinu počinje 7. rujna 2020. Prvi dan početka nastavne godine će se održati primanje učenika prvih razreda, a ostali razredi će imati sat razrednog odjela.

S ciljem maksimalne provedbe epidemioloških mjera, uputa je da se učenici u najvećoj mogućoj mjeri zadržavaju u učionicama, a predmetni učitelji se izmjenjuju. Svi učenici su u školskim prostorima obvezni se pridržavati Kućnog reda i propisanih epidemioloških mjera, a učenici predmetne nastave u školskim prostorima obvezni su nositi maske.

 **III. MASKE I DEZINFEKCIJSKA SREDSTVA**

Učenici i djelatnici škole dužni su nositi zaštitne maske te provoditi higijenu i/ili dezinfekciju ruku u Protokolom predviđenim situacijama.

Perive maske (2 komada) koje su podijelnjene učenicima 1. dana nastave osigurane od strane

osnivača, Grada Splita. Dezinficijensi se nalaze na ulazu u školu te po potrebi u učionicama. U učionicama, učenici i djelatnici u pravilu koriste tekući sapun i vodu za higijenu ruku te papirnate ubruse.

ZAŠTITNA SREDSTVA – MASKE:

➢ učenici i djelatnici škole dužni su nositi maske u unutarnjim prostorima škole – HODNICIMA I SANITARNIM PROSTORIMA - od dolaska u školsku zgradu do izlaska iz

školske zgrade

➢ učenici i nastavnici dužni su nositi maske u učionicama u kojima nije moguće osigurati razmak veći od 1,5 m. Predmetni nastavnik će obavijestiti učenike o potrebi nošenja zaštitne maske u pojedinoj učionici ovisno o veličini učionice i broju učenika u razredu.

➢ za slučaj da učenik ili djelatnik ne može nositi zaštitnu masku zbog medicinskih razloga, o

tome je dužan obavijestiti razrednika ili ravnatelja škole te predočiti potvrdu obiteljskog

liječnika o nemogućnosti nošenja maske.

**IV. PREHRANA U ŠKOLI**

Učenici konzumiraju hranu i bezalkoholna pića u učionicama u vrijeme odmora ili u nekom vremenu tijekom nastavnog sata u dogovoru s nastavnikom uzimajući u obzir higijenske standarde.

Učenici marendu nose od kuće ili mogu hranu i bezalkoholna pića nabaviti izvan škole isključivo prije početka nastave. Također, u školi će biti organizirana marenda za učenike koji to žele.

**V. PROSTORNI UVJETI I ODGOJNO-OBRAZOVNI RAD**

Učenici ulaze u školu na ulaz koji je predviđen rasporedom te odmah ulaze u učionice.

Učenici obavezno dezinficiraju potplate obuće pri ulasku u školu.

Učenici mogu u vrijeme nastave biti i u vanjskoj obući te jakne i sl. držati u učionici.

Učionice se obavezno čiste/dezinficiraju prije ulaska drugog razrednog odjela.

Sva didaktička oprema se dezinficira prilikom dolaska ili korištenja iste od strane drugog razrednog odjela.

Učenici u vrijeme odmora borave u učionicama u prisustvu nastavnika. Nastavnik može zajedno s učenicima u vrijeme odmora koristiti školsko dvorište bez miješanja sa osobama iz drugih grupa..

Učenici koriste sanitarni prostor na način da se u jednom WC-u istovremeno nalazi broj učenika maksimalno jednak broju kabina u WC-u. Učenici koji stoje u redu za WC, poštuju preporučeni fizički razmak.

Prostor škole redovito se provjetrava, čisti i dezinficira, osobito prije i nakon nastave

Korištenje toaleta je ograničeno ( izbjegavanje istovremenih odlazaka).

Učenici predmetne nastave su dužni izmjeriti temperaturu prije odlaska u školu.

Učenicima razredne nastave roditelj mjeri temperaturu prije odlaska u školu te u djetetovu bilježnicu upisuju vrijednost izmjerene temperature što učitelj svakodnevno provjerava.

Nastavni sat traje 40 min.

Svako kršenje Kućnog reda i epidemioloških mjera podliježe izricanju pedagoških mjera.

**VI. OKUPLJANJE ODGOJO-OBRAZOVNIH RADNIKA U ŠKOLI**

Nastavnici tijekom radnog dana borave uglavnom u učionici ili svom kabinetu.

Nastavnici i stručni suradnici ne okupljaju se u zbornici. U zbornici mogu koristiti fotokopirni aparat.

Preporuča se što manje fizičkih kontakata između odgojno-obrazovnih radnika međusobno kao i s ostalim djelatnicima škole. Preporuča se stalna i što češća on line komunikacija.

Obvezna je komunikacija nastavnika sa roditeljima učenika kako bi se ukazalo na napredovanje učenika i možebitne teškoće. U toj komunikaciji ključna je uloga razrednika.

Učitelj i dežurni djelatnici će nadzirati kretanje u školskom prostoru. Određeni dežurni djelatnik će biti zadužen za dezinfekciju pri ulasku u školu, mjerenje temperature i evidenciju ulaska trećih osoba.

**VII. DEŽURNI NASTAVNIK**

Dežurni nastavnik/ici:

• prate izvršenje mjera određenih ovim Protokolom

• borave za vrijeme svog dežurstva obavezno na hodniku škole

• za slučaj kršenja mjera određenih ovim protokolom dužni su o tome upozoriti učenika

odnosno djelatnika škole koji krši iste ili o daljnjem kršenju obavijestiti

pedagoginju/psihologinju ili ravnatelja škole.

**VIII. DNEVNA I TJEDNA ORGANIZACIJA RADA**

Nastava će se provoditi prema modelu A u učionicama:

Smjena A Smjena B

1.a razred – uč.br. 9 1.c razred- uč.br. 10

2.a razred - uč.br. 8 2.c razred – uč.br.9

 3.a razred -uč.br. 11 3.b razred – uč. br.11

4.a razred- uč.br 10 4.b razred – uč. br. 8

1.b (PB) razred – uč.br 7

2.b (PB) razred – uč.br 6

5.a razred učionica broj 15 5.c razred učionica broj 14

5.b razred učionica broj 14 6.c razred učionica broj 3

6.a razred učionica broj 16 7.b razred učionica broj 2

6.b razred učionica broj 4 7.c razred učionica broj 20

7.a razred učionica broj 13 8.b razred učionica broj 15

8.a razred učionica broj 2 8.c razred učionica broj 13

Održavanje izborne nastave iz njemačkog jezika i francuskog jezika odvijat će se u učionici broj 12, u grupama koje su sastavljene od učenika istog razreda. Mješovite grupe izborne nastave njemačkog i francuskog jezika bit će organizirane na način da svaki drugi tjedan se grupa učenika istog razreda izmjenjuje u učionici u kombinaciji s on line nastavom.

Izborna nastava informatike će se odvijati u učionici informatike na isti način kao i izborna nastava stranih jezika.

Dopunska i dodatna nastava te izvannastavne aktivnosti u razrednoj nastavi odvijat će se u učionicama jer grupe čine učenici istog razrednog odjela.

U predmetnoj nastavi dopunska i dodatna nastava te izvannastavne aktivnosti organizirat će se u mješovitom obliku, rad u razredu i online.

**IX. ULAZ I IZLAZ IZ ŠKOLSKE ZGRADE**

 Raspored ulaska u školu:

Učenici razredne nastave će ulaziti prema rasporedu na glavni ulaz škole u pratnji učiteljice.

 JUTRO POSLIJEPODNE JUTRO POSLIJEPODNE

 1.a 7.45 13.45 1.c 7.45 13.45

2.a 7.45 13.45 2.c 7.45 13.45

3.a 7.50 13.50 3.b 7.50 13.50

4.a 7.50 13.50 4.b 7.50 13.50

Učenici 1.b i 2.b razreda produženog boravka, dolaze od 7.30 do 7.45 u školu.

Učenici predmetne nastave poredat će se, poštujući razmak, na školskom igralištu s istočne strane škole, a ulazak u školu u jutarnjoj smjeni je u 7.55, a u popodnevnoj u 13.55

5.a, 5.b i 6.a u prvom dijelu školskog igrališta koji je bliže školi i ulaze na ulaz bliži tribinama

6.b, 7.a i 8.a u drugom dijelu školskog igrališta koji je bliže parkingu i ulaze na ulaz bliži uredima

5.c, 6.c i 7.b u prvom dijelu školskog igrališta koji je bliže školi i ulaze na ulaz bliži tribinama

**7.**c, 8.b i 8.c u drugom dijelu školskog igrališta koji je bliže parkingu i ulaze na ulaz bliži uredima

Razredna nastava odlazi na odmor u trajanju od 15 minuta na školsko dvorište prema slijedećem rasporedu.

 JUTRO POSLIJEPODNE JUTRO POSLIJEPODNE

1.a 8.40 14.40 1.c 8.40 14.40

2.a 8.40 14.40 2.c 8.40 14.40

3.a 9.20 15.20 3.b 9.20 15.20

4.a 9.20 15.20 4.b 9.20 15.20

Učenici 1.b i 2.b razreda produženog boravka na odmor će odlaziti u 10.00.

Učenici predmetne nastave odmor će imati u trajanju od 10 minuta tijekom kojeg neće napuštati učionice niti izlaziti izvan školskih prostora. S učenicima ostaje učitelj koji je nastavu održavao 3.školski sat. U jutarnjoj smjeni odmor će biti od 10.10 do 10.20, a u poslijepodnevnoj smjeni od 16.10 do 16.20.

*Ovaj raspored vrijedi do daljnjega, ovisno o epidemiološkoj situaciji.*

Sve informacije o rasporedu sati i učionica bit će dostupne na školskim mrežnim stranicama te na oglasnim prostorima u školi.

Razrednici će učenike obavijestiti o Kućnom redu i organizaciji kretanja u školskim prostorima.

Zabranjen je ulaz u školu osobama:

➢ koje imaju simptome zarazne bolesti (kao npr. povišena tjelesna temperatura, kašalj,

poteškoće u disanju, poremećaj njuha i okusa, grlobolja, proljev, povraćanje)

➢ kojima je izrečena mjera samoizolacije

➢ koji imaju saznanja da su zaraženi s COVID-19

Ulazak u školske prostore omogućen je učenicima i djelatnicima Škole.

Roditelji u pravilu ne ulaze u školu osim u iznimnim, opravdanim slučajevima.

Poslovi koji se odnose na organizacijsko funkcioniranje škole ili koje škola obavlja u okviru svojih javnih ovlasti, obavljaju se u pravilu on line komunikacijom.

Iznimno, ako isto nije moguće izvršiti on line komunikacijom, zbog službenih razloga moguć je ulaz

u školu te se postupa na sljedeći način:

➢ dostava i pošta preuzimaju se na ulazu

➢ ostale osobe koje ulaze dužne su poštovati sve higijenske standarde određene

ovim Protokolom što uključuje: obaveznu dezinfekciju ruku na ulazu te nošenje

zaštitne maske u prostoru škole. Navedene osobe obavezno se evidentiraju.

Kod ulaska u školu, vrši se dezinfekcija ruku beskontaktnim dozatorima s dezinficijensima koji se nalaze na ulazu u školu.

Prije ulaska u školu i odlasku iz škole, svi djelatnici dužni su izmjeriti temperaturu te o istom voditi samostalnu evidenciju koju su u slučaju potrebe dužni predočiti ravnatelju škole ili drugoj osobi koju on ovlasti.

Učenici u pravilu ne izlaze iz školske zgrade u vrijeme trajanja nastave osim za vrijeme trajanja velikog odmora, u pratnji nastavnika ili prilikom odlaska na nastavu TZK.

**X. RAD ADMINISTRATIVNOG OSOBLJA**

Preporuča se on line komunikacija administrativnog osoblja u međusobno radu te u radu sa učenicima i strankama POTVRDE za učenike ( potvrde o školovanju, potvrde za osiguranje): - učenik ili roditelj naručuje potvrdu putem e maila: ured@os-brda-st.skole.hr ili telefonom na 508-588

1. zahtjev za potvrdu obavezno sadrži: ime i prezime učenika, OIB te svrhu za koju se potvrda traži
2. administratorica izrađuje potvrdu te ju povratno dostavlja na e mail
3. za slučaj da nije moguće potvrdu dostaviti putem e maila, potvrda se predaje razredniku ili predmetnom nastavniku koji ju predaje učeniku
4. učenici u pravilu ne dolaze u referadu

Rad sa strankama provodi se u pravilu on line, iznimno u kancelarijama uz obavezno korištenje maske za lice ili/i vizira.

**XI. RAD DOMARA I SPREMAČICA**

Domar i spremačice rade u smjenama - 3+1 osobe u prijepodnevnoj smjeni, a 3+1 osobe u

poslijepodnevnoj smjeni.

Obveze osoblja:

1. provjetrava školsku zgradu više puta u toku dana
2. vrši uobičajeno čišćenje i dezinfekciju prostora školske zgrade
3. prati raspored sati te u periodu izmjena razrednih odjela u pojedinoj učionici vrši čišćenje i dezinfekciju učionica
4. prema potrebi vrši svakodnevnu dezinfekciju nastavnih materijala – didaktičke opreme (tastature u učionicama)
5. nadzire ulazak učenika prilikom početka nastave te način korištenja dezinficijensa.

Evidenciju ulaska i izlaska u školsku zgradu će u knjizi posjeta voditi domari škole. Školska vrata bit će zatvorena te je potrebno pozvoniti jer bez opravdanog razloga, ulazak u školu neće biti moguć.

**XII. POSTUPANJE U SLUČAJU SUMNJE NA ZARAZU**

U slučaju da se znakovi bolesti jave tijekom boravka u školi:

 učenik - će se izolirati u za to predviđenoj prostoriji, do dolaska roditelja

 djelatnik - odmah napušta ustanovu.

Roditelji učenika dužni su, ŽURNO, obavijestiti školskog liječnika te o istom obavijestiti razrednika, odnosno ravnatelja ili članove stručne službe.

Djelatnici škole dužni su, ŽURNO, obavijestiti ravnatelja škole da im je određeno i provedeno

testiranje na COVID-19 te o rezultatima istog.

**XIII. ZAVRŠNE ODREDBE**

Ovaj Protokol stupa na snagu danom donošenja i objave.

Ovaj Protokol donesen je u skladu sa trenutnom epidemiološkom situacijom, preporukama i

uputama te će se usklađivati sa novodonesenim preporukama ovisno o razvoju epidemiološke

situacije na regionalnoj ili državnoj razini.

S Protokolom postupanja u uvjetima povezanima s COVID-19 su upoznati:

1. Skup radnika
2. Učiteljsko vijeće
3. Školski odbor
4. Vijeće roditelja
5. Osnivač

Sve relevantne informacije o organizaciji nastave i uvjetima rada su dostupne i na mrežnim stranicama škole.

Ovaj Protokol objavljuje se na web stranici škole.

Dodatne odluke i informacije će se donositi u skladu s trenutačnom situacijom i potrebama organizacije rada.